Държавен вестник, бр. 41, 2008 г., стр. 17

Б Р О Й  41
Д Ъ Р Ж А В Е Н   В Е С Т Н И К
С Т Р .  17
МИНИСТЕРСТВО
НА ЗЕМЕДЕЛИЕТО
И ПРОДОВОЛСТВИЕТО
НАРЕДБА № 8
от 3 април 2008 г.
за условията и реда за предоставяне на безвъз-
мездна финансова помощ по мярка “Модерни-
зиране на земеделските стопанства” от Прог-
рамата за развитие на селските райони за пе-
риода 2007—2013 г.
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат условията и
редът за предоставяне на безвъзмездна финан-
сова помощ на проекти по мярка “Модернизи-
ране на земеделските стопанства” от Програ-
мата за развитие на селските райони за периода
2007—2013 г. (ПРСР), подкрепена от Европейс-
кия земеделски фонд за развитие на селските
райони (ЕЗФРСР).
Чл. 2. (1) Мярката “Модернизиране на земе-
делските стопанства” има за цел подобряване
конкурентоспособността на земеделието в Ре-
публика България чрез преструктуриране и
развитие на наличните материални мощности
в стопанствата и насърчаване въвеждането на
нови технически решения.
(2) Подпомагат се дейности, които доприна-
сят за постигането на целите на мярка “Модер-
низиране на земеделските стопанства”:
1.  подобряване цялостната дейност и конку-
рентоспособност на земеделските стопанства
чрез модернизирането на производствените
условия и въвеждането на нови процеси и тех-
нологии, допринасящи за производството на
качествени земеделски продукти;
2. подобряване опазването на околната
среда;
3. спазване стандартите на Общността и
подобряване на условията в земеделските сто-
панства по отношение сигурността и безопас-
ните условия на труд, хигиената и хуманното
отношение към животните.
Г л а в а  в т о р а
УСЛОВИЯ ЗА ПРЕДОСТАВЯНЕ НА
ФИНАНСОВА ПОМОЩ
Раздел I
Обхват на дейностите
Чл. 3. По мярката се подпомагат кандидати,
чиито проекти водят до подобряване на цялост-
ната дейност на земеделското стопанство чрез:
1. внедряване на нови продукти, процеси и
технологии и подобряване на наличните произ-
водствени материални и/или нематериални
активи, и/или
2. подобряване на сътрудничеството с про-
изводителите и преработвателите на земеделс-
ки продукти, и/или
3. опазване на околната среда, включително
с намаляване на вредните емисии и отпадъци,
и/или
4. увеличаване използването на възобновяе-
ми природни ресурси и подобряване на ефек-
тивността на използваните при производство-
то суровини, и/или
5. подобряване условията на труд, и/или
6. подобряване на хигиенните, ветеринарни-
те, фитосанитарните, екологичните и други ус-
ловия на производство, и/или
7. подобряване качеството на произвежда-
ните земеделски продукти, и/или
8. подобряване на възможностите за произ-
водство, преработка и  маркетинг на биологич-
ни земеделски продукти.
Чл. 4. (1) Финансова помощ се отпуска на:
1. земеделски производители за инвестиции
в техните стопанства, свързани с една или ня-
колко от дейностите по производство, съхране-
ние или преработка само на собствени земедел-
ски продукти, както и подготовка на продукци-
ята за продажба;
2. признати организации на производители
за инвестиции, които са от полза на цялата
организация на производители и са свързани с
една или няколко от основните земеделски дей-
ности по производство и/или съхранение на
земеделски продукти, произведени от техните
членове, както и подготовка на продукцията за
продажба.
(2) Непреработените земеделски продукти
по ал. 1 могат да бъдат само продукти, включе-
ни в приложение № 1, с изключение на тютюн,
риба и аквакултури.
(3) Преработените крайни продукти, пред-
назначени за продажба в резултат на дейности-
те по ал. 1, могат да бъдат само продукти, вклю-
чени в приложение № 2, с изключение на тю-
тюн, зехтин, риба и рибни продукти.
(4) Финансова помощ се отпуска само в слу-
чай, че продуктите в приложения № 1 и № 2 са в
обхвата на приложение № I по член 32 от  Дого-
вора за създаване на Европейската общност.
(5) Финансова помощ за инвестиции на зе-
меделски производители за преработка на зе-
меделска продукция съгласно ал. 1, т. 1 не се
отпуска в случай, че над 50 % от дохода на земе-
делския производител за предходната година е
от преработка на земеделски суровини.
(6) В случай че кандидатът изпълнява про-
ект по мярка “Добавяне на стойност към земе-
делски и горски продукти” от ПРСР и не е по-
дал заявка за окончателно плащане по същата
мярка, той не може да кандидатства по реда на
тази наредба.
(7) Не се финансират следните видове дей-
ности:
1. дейностите по чл. 14(2) и 15 от Регламент
(ЕО) № 2200/96 на Съвета от 28 октомври 1996 г.
относно общата организация на пазара на пло-
дове и зеленчуци (ОВ L 297, 21.11.1996 г. и Бъл-
гарско специално издание: глава 03, том 20);